Ọrịa mamịrị A

Ọrịa mamịrị A (akpọburu ọrịa mamịrị na efe efe) bụ ọrịa na efe efe gara aga nke umeju nke nje ọrịa mamịrị A na ebute (HAV). Ọtụtụ nsogbu nwere obere ma ọ bụ ihe mgbanwe na adịghị ncha ncha n’ebe ndị etolite nọ. Oge dị n’etiti ibute ọrịa a yana ihe mgbanwe, n’ime ndị na ebuwanye, bụ n’etiti izu abụọ na isii. Mgbe enwere ihe mgbanwe ha na anọkarị izu asatọ, ha nwere ike ịgụnye: ajụ, ịgbọ agbọọ, afọ ọsịsa, ọchananya|anụahụ edo-edo, ịba, afọ mgbu. N’ime 10-15% nke ndị mmadụ na enwe nlaghachite nke ihe mgbanwe n’oge ọnwa isii ka enwechara mbute ọrịa ahụ izizi. Mbibi umeju dị gara gara nwere ike ime oge ụfọdụ, a na ahụkarị nke a n’ebe ndị okenye nọ.

A na ekesakarị ya site na iri nri ma ọ bụ ịṅụ nri ma ọ bụ mmiri nwere nsị bu ọrịa. Azụ okpokoro nke esibeghị nke ọma bụkwa ebe ọzọ ama ama esi ebute ya. Enwekwara ike ịkesa ya site na ịmetụta onye bụ ọrịa ahụ. Ebe ụmụaka anakarị enwe ihe mgbanwe mgbe ha butere ọrịa ahụ ha ka nwere ike ibunye ndị ọzọ ọrịa ahụ. Ka ebutechara ọrịa otu oge, onye ahụ agaghịzị enweta ọrịa ahụ ọzọ na ndụ ya niile. Ịchọpụta nsogbu chọrọ inyocha ọbara dị ka ihe mgbanwe ndị ahụ yitere ọnụọgụ nke ọrịa ndị ọzọ. Ọ bụ otu n’ime ise ama ọrịa mamịrị nje: A, B, C, D, yana E.

Ọgwụ mgbochi ọrịa mamịrị dị mma maka mgbochi. Ụfọdụ obodo na akwado ya maka ụmụaka yana maka ndị nwere nnukwu ohere ibute ya ndị na agbabeghị ọgwụ mgbochi. O gosiri na ọ dị mma maka ndụ. Ụkpụrụ mgbochi ndị ọzọ gụnyere ịsacha aka yana isi nri nke ọma. Enweghị ọgwụgwọ ọ bụla ama ama, iji ezumike na ịṅụ ọgwụ maka ajụ ma ọ bụ afọ ọsịsa akwadoro dị ka otu esi chọọ ya. Mbute ọrịa na ala kpamkpam na enweghị ọrịa umeju na aga aga. Ọgwụgwọ nke mbibi umeju dị gara gara, ọ bụrụ na ọ dapụta, bụ mbufe umeju.

Na gburugburu ụwa okwu ihe mgbanwe nde 1.5 na eme kwa afọ na abụkarị imirikiti nde nke mbute ọrịa na nchịkọta. Ọ na adịkarị na mpaghara nke ụwa nwere gburugburu jọrọ njọ, na enweghị mmiri dị mma zuru oke. Na ụwa na etolite etolite ihe dị ka 90% nke ụmụaka ebutela ọrịa n’ebe afọ 10, ebe ọ dị otu ahụ ha enweela mgbochi na okenye. Ọ na emekarị na mberede n’obodo ndị tolitere nke ọma ebe anaghị ekpughepu ụmụaka mgbe ha dị ntakịrị, ma enweghị ịnye ọgwụ mgbochi n’ala niile. Na 2010, ọrịa mamịrị dị gara gara dapụtara na ọnwụ 102,000. Ụbọchị Ọrịa Mamịrị N’ụwa na eme kwa afọ na Julaị 28 iji mee ka amara ọrịa mamịrị nje na ebute.

Lee nke ozo

 Nje ọrịa Ebola
 mendapatkan kuota gratis 3 10GB
 Afọ ọsịsa

Nrụtụ aka

Oria mamiri A